कांबली ने कहा, 'हमारी बहुत अच्छी संभावना है। हम इस श्रृंखला (ऑस्ट्रेलिया के खिलाफ) को जीतने जा रहे हैं। उसके दो मुख्य बल्लेबाज (स्मिथ और वार्नर) नहीं खेलेंगे और इसका हमें पूरा फायदा उठाना चाहिए।' स्मिथ और वार्नर पर दक्षिण अफ्रीका में गेंद से छेड़छाड़ के मामले के कारण एक साल का प्रतिबंध लगा हुआ है। भारतीय टीम इस महीने आस्ट्रेलिया के लंबे दौरे पर जाएगी जहां वह तीन टी20, चार टेस्ट और तीन एकदिवसीय अंतरराष्ट्रीय मैच खेलेगी। पहला टेस्ट मैच एडिलेड में छह दिसंबर से खेला जाएगा।